மௌனத்திற்கு அர்த்தம் என்ன ?

மௌனத்திற்கு அர்த்தம் என்ன ? ந.பரணீதரன் வார்த்தைகள் விழுங்கி ! பார்வைகள் புதைக்கும் ! மௌனத்திற்கு அர்த்தம் என்ன ? ! இதயத்தினுள்ளே ஒரு ! பூ விழும் உணர்வுகள் தோன்றும் ! மௌனத்திற்கு அர்த்தம் என்ன ? ! இதழ்கள் மூடி புன்னகைத்து ! செவிமடல் சிவக்க நாணி நிற்கும் ! மௌனத்திற்கு அர்த்தம் என்ன ? ! மண்ணின் மார்பில் கோலம்போட்டு ! பாதம் தேய மண்ணை நோக்கி ! கவிழ்ந்து நிற்கும் பெண்மையின் ! மௌனத்திற்கு அர்த்தம் என்ன ? ! கண்கள் செருக ! கரங்கள் பிணைய ! இதழ்கள் இணையும் ! முத்தத்தின் போது தோன்றும் ! மௌனத்திற்கு அர்த்தம் என்ன ? ! வானின் மஞ்சத்தில் பள்ளிகொள்ளும் ! பளிங்கு நிலாவை பார்வை வெறிக்க ! தலையை வருடி உறங்க மறுக்கும் ! விடலையின் மௌனத்திற்கு அர்த்தம் என்ன ? ! விசையின் மீது கரம்வைத்து ! இருளை வெறித்திருக்கும் ! போராளியின் மௌனத்திற்கு அர்த்தம் என்ன ? ! கடலின் மீது தூண்டில் வீசி ! அலையை ரசித்துக்கொண்டே ! தூண்டில் அசையும்வரை காத்திருக்கும் ! மீனவனின் மௌனத்திற்கு அர்த்தம் என்ன ? ! மண்ணின் மார்பில் முக்குளித்து ! மூச்சுத்திணற வெளிவரத்துடிக்கும் ! விதையின் மௌனத்திற்கு அர்த்தம் என்ன ? ! மலா¢களுடன் பேசிப்பார்த்தேன் ! அர்த்தம் கிடைக்கவில்லை ! நிலவிடம் இரந்து கேட்டேன் ! விடை பகரவில்லை ! உன்னிடம் கேட்கின்றேன் ! மௌனத்தின் அர்த்தம் என்ன ? ! கொலுசினால் பேசுகின்றாய் ! கைவளையல்களால் மொழிகின்றாய் ! மௌனத்தின் அர்த்தம் கேட்டேன் ! மௌனத்தினால் கொல்கின்றாயே